
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 5 01 

7 Ιουλίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμιών καταβολής φόρου εισοδήματος 

Λειτουργία της επιτροπής καθορισμού λατομικών πε¬ 

Νάουσας Νομού και της Κοινότητας Πολυδένδρου 

Τροποποίηση της συστατικής πράξης του Δημοτικού 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 10 87515/5469-20/00 16 (1) 

Παράταση προθεσμιών καταβολής φόρου εισοδήματος 
φυσικών προσώπων στη ΔΟΥ Καρπάθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/1982 (ΦΕΚ 
Α 114/82) με τις οποίες εξουσιοδοτείται ο Υπουργός Οι¬ 
κονομικών να παρατείνει με αποφάσεις του τις προθε¬ 
σμίες καταβολής των βεβαιωμένων χρεών προς το Δημό¬ 
σιο, σε εξαιρετικές περιπτώσεις (σεισμοί, καθυστερημέ¬ 


νες αφίξεις μηχανογραφημένων αποδεικτικών είσπραξης 
κ.λπ.). 

2. Το γεγονός ότι, όπως μας πληροφόρησε το Επαρχείο 
Καρπάθου με το αριθ. 1383/15.6.1993 έγγραφό του, η 
ΔΟΥ Καρπάθου παρέλαβε τον αριθ. 1/1993 χρηματικό 
κατάλογο φόρου εισοδήματος φυσικών προσώπων με 
ημερομηνία Βεβαίωσης 30.4.1993, στις 14.6.1993, τα δε 
εκκαθαριστικά σημειώματα φόρου εισοδήματος 1993 δια¬ 
νεμήθηκαν στους δικαιούχους από τα ΕΛΤΑ καθυστερη¬ 
μένα με αποτέλεσμα οι παραπάνω φορολογούμενοι της 
ΔΟΥ Καρπάθου, να είναι εκπρόθεσμοι χωρίς υπαιτιότητά 
τους. 

3. Την Υ. 2009/20.5.1993 (ΦΕΚ 365/Β/21.5.1993) 
κοινή απόφαση του Πρωθυπουργού και Υπουργού Οικο¬ 
νομικών για ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών, αποφασίζουμε: 

Παρατείνουμε μέχρι 11.7.1993 τις προθεσμίες καταβο¬ 
λής του φόρου εισοδήματος φυσικών προσώπων οικονο¬ 
μικού έτους 1993 που η εκκαθάρισή του έγινε από το ΚΕ- 
ΠΥΟ και βεβαιώθηκε στην ΔΟΥ Καρπάθου και οι προθε¬ 
σμίες καταβολής του έληξαν στο χρονικό διάστημα από 30 
Απριλίου 1993 μέχρι και 30 Ιουνίου 1993. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 29 Ιουνίου 1993 

ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-♦- 

Α ριθ. Δ10/Φ63/ΟΙΚ. 16502 (2) 

Λειτουργία της επιτροπής καθορισμού λατομικών 
περιοχών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Εχοντας υπόψη: 

1. Τις διατάξεις του Ν. 1428/84 «Εκμετάλλευση λατο¬ 
μείων αδρανών υλικών και άλλες διατάξεις» (ΦΕΚ 43/Α/ 
11.4.1984). 

2. Τις διατάξεις του Ν. 2115/93 «Τροποποίηση, αντικα¬ 
τάσταση και συμπλήρωση του Ν, 1428/84» (ΦΕΚ 15/Α/ 
15.2.1993). 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

4. τις διατάξεις του Π.Δ, 437/1985 «Καθορισμός και 
ανακατανομή των αρμοδιοτήτων των Υπουργείων». 

5. Τις διατάξεις του Π.Δ. 381/1969 «Οργανισμός του 
Υπουργείου Βιομηχανίας, Ενέργειας και Τεχνολογίας». 

6. Την κοινή απόφαση Υ 1943/9.12.1992 του Πρωθυ¬ 
πουργού και του Υπουργού Βιομηχανίας, Ενέργειας και 
Τεχνολογίας «Ανάθεση αρμοδιοτήτων στον Υφυπουργό 
Βιομηχανίας, Ενέργειας και Τεχνολογίας» (ΦΕΚ 727/Β/ 
92), αποφασίζουμε: 

Καθορίζουμε τον τρόπο λειτουργίας της γνωμοδοτικής 
επιτροπής καθορισμού λατομικών περιοχών, ως εξής: 

1. Η επιτροπή συνεδριάζει, κατόπιν προσκλήσεως του 
Νομάρχου, προεδρευομένη από τον εκπρόσωπο του 
Υπουργείου Βιομηχανίας, Ενέργειας και Τεχνολογίας, 
εφόσον εξασφαλισθεί απαρτία. (Παρουσία πέντε από τα 
οκτώ μέλη της). Οι εργασίες της επιτροπής ολοκληρώνο¬ 
νται υποχρεωτικά εντός πενταετίας από τη δημοσίευση 
του Ν. 2115/93 (15 Φεβρουάριου 1993). 

2. Η επιτροπή εντοπίζει κατ’ αρχήν, με βάση κυρίως 
τους γεωλογικούς χάρτες, την ύπαρξη καταλλήλων πε¬ 
τρωμάτων αυτών σημειώνονται σε τοπογραφικά σχεδια¬ 
γράμματα υπό κλίμακα 1:50.000, ώστε να διευκολύνεται η 
ορθή επιλογή λατομικών περιοχών και να γίνεται ορθολο¬ 
γική κατανομή των σε σχέση με τα κέντρα καταναλώ- 
σεως. 

Μετά την κατ’ αρχήν επιλογή των χώρων, που αποτε¬ 
λούν αντικείμενο μελέτης της επιτροπής επιβάλλεται με¬ 
τάβαση των μελών της στους κατ’ αρχήν επιλεγέντες χώ¬ 
ρους για την διαπίστωση των προϋποθέσεων που πρέπει 
να πληρούνται προκειμένου να γίνουν οι τελικές επιλογές 
- προτάσεις. 

Κατά την επιτόπια μετάβαση διενεργείται απαραιτήτως 
δειγματοληψία για την εξέταση της καταλληλότητος των 
πετρωμάτων. Η εξέταση αποτελεί βασική προϋπόθεση για 
την επιλογή της λατομικής περιοχής. Γία τον λόγο αυτόν, 
ενδείκνυται η εξέταση της δυνατότητας εντάξεως περιο¬ 
χών, όπου έχουν ήδη αναπτυχθεί λατομικές δραστηριότη¬ 
τες προκειμένου να περιορισθούν νέες επεμβάσεις στο 
περιβάλλον. Τα λαμβανόμενα δείγματα, με ευθύνη των 
εκπροσώπων του Ινστιτούτου Γεωλογικών και Μεταλλευ¬ 
τικών Ερευνών και της Διεύθυνσης Τεχνικών Υπηρεσιών 
του Νομού, αποστέλλονται στα αντίστοιχα εργαστήρια (Ιν¬ 
στιτούτο Γ εωλογικών και Μεταλλευτικών Ερευνών και Κε¬ 
ντρικό Εργαστήριο Δημοσίων Έργων) για τον έλεγχο της 
καταλληλότητός των. 

Εξυπακούεται ότι η επιτροπή ερευνά και πιθανές θέσεις 
που θα υποδεικνύονται από την κατά τόπους αρμοδία 
Υπηρεσία του Υπουργείου Βιομηχανίας, Ενέργειας και 
Τεχνολογίας, βάσει των στοιχείων που διαθέτει. 

3. Η τελική επιλογή των λατομικών περιοχών γίνεται 
σύμφωνα με τα αυστηρά κριτήρια που θεσπίζονται από τον 
Ν. 2115/93 και συγκεκριμένα στην παρ. 4 του άρθ. 3 και 
στην παρ. 1 του αρθ. 4. 

Πρόσθετα στοιχεία που λαμβάνονται υπόψη για την επι¬ 
λογή των λατομικών περιοχών είναι: 

α. Οι ανάγκες του Νομού σε αδρανή υλικά και οι δυνατό¬ 
τητες ικανοποιήσεώς των σε τοπικό επίπεδο, για μακρό χρο¬ 
νικό διάστημα χωρίς να δεσμεύονται μεγάλες εκτάσεις. 

β. Η ορθολογική χωροταξική κατανομή των λατομικών 


περιοχών ως προς τα κέντρα καταναλώσεως, ώστε να 
ελαχιστοποιείται το κόστος μεταφοράς. 

γ. Ο κυκλοφοριακός φόρτος, τον οποίο προκαλεί η δια¬ 
κίνηση λαοτμικών προϊόντων. 

δ. Τα έργα υποδομής που θα απαιτηθούν. 

ε. Η μορφολογία του εδάφους, με γνώμονα την εξασφά¬ 
λιση της δυνατότητος ορθολογικής εκμεταλλεύσεως λα¬ 
τομείων. 

Διευκρινίζεται ότι καθορισμός λατομικών περιοχών είναι 
δυνατόν να γίνει σε οποιαδήποτε κατάλληλη, για τον 
σκοπό αυτόν, έκταση, ανεξαρτήτως ιδιοκτήτου. 

4. Μετά την ολοκλήρωση της μελέτης των υπό εξέταση 
περιοχών και την λήψη της προβλεπομένης γνώμης του 
Ελληνικού Οργανισμού Τουρισμού, η Επιτροπή αποφασί¬ 
ζει (ενδεχομένως με πλειοψηφία των μελών της), γνωμο- 
δοτεί σχετικά και εισηγείται αρμοδίως στον Νομάρχη, με 
ειδικώς συντασσομένη έκθεσή της για τον καθορισμό ή όχι 
λατομικών περιοχών στον Νομό. 

Η έκθεση που θα συνταχθεί πρέπει να περιλαμβάνει: 

α. Όλα τα στοιχεία που έλαβε υπόψη της η επιτροπή και 
ιδιαιτέρως τις γνώμες των μελών της, τα οποία εκφράζουν 
τις απόψεις των Υπηρεσιών που εκπροσωπούν, για τα θέ¬ 
ματα αρμοδιότητός τους. 

β. Τις περιοχές στις οποίες έγινε αυτοψία και οι οποίες 
εξετάσθηκαν από πλευράς καταλληλότητας. 

γ. Τις περιοχές του αποκλείσθηκαν καθώς και την αιτιο¬ 
λογία αποκλεισμού των. 

δ. Τις περιοχές που κρίθηκαν κατάλληλες και προτείνο- 
νται ως λατομικές. 

Οι περιοχές αυτές θα σημειωθούν σε τοπογραφικά σχε¬ 
διαγράμματα υπό κλίμακα 1:5.000, με όρια καθοριζόμενα 
με αζιμουθιακές συντεταγμένες εξαρτημένες από το 
Εθνικό Τριγωνομετρικό Δίκτυο με αναφορά σε Κέντρο 
φύλλου χάρτου υπό κλίμακα 1:100.000 προσδιοριζόμενο 
με I και Μ, ενώ θα αναφέρονται ακόμη: 1) εμβαδόν, 2) τα 
κριτήρια επιλογής, 3) οι γνωμοδοτήσεις για την καταλλη¬ 
λότητα του πετρώματος, 4) η εκτίμηση για τις επιπτώσεις 
στο περιβάλλον, 5) ο τρόπος προσπελάσεως, δ) το ιδιο¬ 
κτησιακό καθεστώς, 7) ο κατ’ εκτίμηση αριθμός των λατο¬ 
μικών μονάδων που μπορούν να εγκατασταθούν και 8) 
οποιοδήποτε άλλο σχετικό στοιχείο, παρατηρήσεις κλπ., 
προκειμένου να τεκμηριώνεται πλήρως η απόφαση του 
Νομάρχου, περί καθορισμού λατομικών περιοχών. 

5. Σε περίπτωση που δεν καταστεί δυνατόν να προτα- 
θούν, από την επιτροπή, λατομικές περιοχές σε συγκεκρι¬ 
μένη επαρχία η νήσο, η έκθεση πρέπει να είναι πλήρως τε¬ 
κμηριωμένη και να περιέχει όλα τα απαιτούμενα στοιχεία, 
ώστε, βάσει αυτής, να δύναται ο αρμόδιος Νομάρχης να 
εκδίδει αιτιολογημένη απόφαση περί μη καθορισμού λα¬ 
τομικών περιοχών. 

6. Οι περιπτώσεις του β' εδαφίου της παρ. 2 του αρθ. 3 
του Ν. 2115/93 εξετάζονται κατά προτεραιότητα και συ- 
ντάσσεται ανάλογη έκθεση, σύμφωνα με τα αναφερόμενα 
στην απόφαση αυτή. 

7. Για την εύρυθμη λειτουργία της η επιτροπή εξυπηρε¬ 
τείται από τις κατά τόπους Υπηρεσίες του Υπουργείου 
Βιομηχανίας, Ενέργειας και Τεχνολογίας, ενώ στο έργο 
της παρέχουν την συνδρομή τους οι συναρμόδιες Υπηρε¬ 
σίες με παροχή στοιχείων, χαρτών κ.λπ., καθώς και Τοπο¬ 
γράφος Μηχανικός της Νομαρχίας. Αλληλογραφία που εί¬ 
ναι ενδεχόμενο να διεξαχθεί υπογράφεται από τον εκπρό- 

σωπο του Υπουργείου Βιομηχανίας, Ενέργειας και Τεχνο¬ 
λογίας με την ιδιότητά του ως προέδρου της Επιτρο¬ 
πής. 

8. Η εφαρμογή των ρυθμίσεων της παρούσης αποφά- 
σεως συνεπάγονται δαπάνες του Ελληνικού Δημοσίου, οι 
οποίες δεν είναι δυνατόν να εκτιμηθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως, και ισχύει από την ημερομηνία της δημο¬ 
σιεύσεις της. 

Αθήνα, 25 Ιουνίου 1993 

Ο ΥΦΥΠΟΥΡΓΟΣ 

ΘΕΟΔΩΡΟΣ ΔΑΜΙΑΝΟΣ 

-♦- 

Αριθ. 20179 (3) 

Τροποποίηση ΚΠ-ΑΣΟ Ν. ΑχαΤας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τα άρθρα 1 (παρ. ΙΒ εδαφ. 2) και 3 (παρ. 2) του ΝΔ 
332/83 ΦΕΚ Α119/8.9.83 «περί μεταβίβασης αρμοδιοτή¬ 
των Υπουργού Γεωργίας στους Νομάρχες». 

2. Το άρθρο 11 του ΚΝ 2490/53 όπως τροποποιήθηκε 
με το άρθρο 9 του ΝΔ 3541/56 «περί τροποποίησης και 
συμπλήρωσης των περί Κορινθιακής σταφίδας και ΑΣΟ 
διατάξεων». 

3. Το αριθμ. 4347/26.5.93 έγγραφο του ΑΣΟ με το 
οποίο μας έστειλε απόσπασμα πρακτικών της αριθμ. 14/ 
29.4.93 συνεδριάσεως της Διοικούσας Επιτροπής του θέ¬ 
ματος 14ον. 

4. Το άρθρο 27 του Ν. 2081 /92 περί των δαπανών που 
προκαλούν οι κανονιστικές διοικητικές πράξεις στον κρα¬ 
τικό προϋπολογισμό. 

5. Το αριθμ. 9252/15.6.93 έγγραφο της Υπηρεσίας 
Εντελλομένων εξόδων, αποφασίζουμε: 

1. Εγκρίνουμε την .τροποποίηση του κανονισμού προ¬ 
σωπικού ΑΣΟ, όπως αυτή διατυπώνεται στην αριθμ. 14/ 
29.4.93 πράξη της ΑΕ-ΑΣΟ ήτοι: 

α) Δια συμπληρώσεως της παρ. 5 του Κεφ. Β/2 του άρ¬ 
θρου 2 ως εξής: από 1.1.93 χορηγείται αύξηση 4% στις 
αποδοχές των υπαλλήλων ΑΣΟ υπολογιζομένης στις απο¬ 
δοχές τους κατά την 31.12.92. 

β) Δια προσθήκης, στο τέλος της παρ. 3α του άρθρου 
29, της φράσεως «τα ανωτέρω οριζόμενα επιδόματα οικο¬ 
γενειακών βαρών από 1.7.93 διαπλασιάζονται. Η αύξηση 
αυτή δεν λαμβάνεται υπόψη για τον υπολογισμό της ΑΤΑ 
και των μετέπειτα χορηγηθεισών αυξήσεων». 

γ. Δια τροποποιήσεως της παρ. 10/γ του άρθρου 29 ως 
εξής: Δεν καταβάλεται η ως άνω αποζημίωση μόνο στις 
περιπτώσεις που δεν καταβάλλονται οι τακτικές αποδο¬ 
χές· 

Η αύξηση του 4% της ανωτέρω παραγράφου (α) να κα¬ 
ταβληθεί από τώρα στους υπαλλήλους σαν προκατα¬ 
βολή. 

2. Κάλυψη δαπάνης. Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού. 


Η απόφασή μας αυτή θα δημοσιευθεί στην Εφημερίδα 
της Κυβερνήσεως. 

Πάτρα, 21 Ιουνίου 1993 

Ο Νομάρχης 
ΝΙΚΟΣ ΤΑΓΑΡΗΣ 

- ♦ - 

Αριθ. 8905 (4) 

Αναγνώριση συνοικισμού στην περιφέρεια του Δήμου Νά¬ 
ουσας Νομού και της Κοινότητας Πολυδένδρου του Ν. 

Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις των άρθρων 11 παρ. 2 και 164 του ΔΚΚ 
(ΠΔ 323/89). 

2. Την 213/16.11.1992 απόφαση τουΔ.Σ. Νάουσας και 
την 51/25.11.1992 απόφαση του Κ.Σ. Πουλυδένδρου. 

3. Το 3657/24.5.1993 έγγραφο του Υπουργείου Εσω¬ 
τερικών, με το οποίο μας πληροφόρησε ότι το Συμβούλιο 
Τοπωνυμιών κατά την συνεδρίασή του στις 20.5.1993 
γνωμοδότησε υπέρ της ονομασίας του Ανωνύμου συνοικι¬ 
σμού στο Δήμο Νάουσας σε (Πηγάδια, τα) και στην Κοινό¬ 
τητα Πολυδένδρου σε (Πόρος, ο), αποφασίζουμε: 

1. Εγκρίνουμε την 213/16.11.1992 απόφαση του Δ.Σ. 
Νάουσας Ν. Ημαθίας, σύμφωνα με την οποία σε ανώνυμο 
συνοικισμό του δήμου, δίνεται η ονομασία «Πηγάδια, τα). 

2. Εγκρίνουμε την 51/25.11.1992 απόφαση του Κ.Σ. 
Πουλυδένδρου Ν. Ημαθίας σύμφωνα με την οποία σε ανώ¬ 
νυμο συνοικισμό της Κοινότητας, δίνεται η ονομασία «Πό¬ 
ρος, ο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 16 Ιουνίου 1993 
Ο Νομάοχης 

ΚΩΝ/ΝΟΣ ΕΥΘΥΜΙΟΠΟΥΛΟΣ 
-♦- 

Αριθ. 763 (5) 

Ανάκληση της 1826/Π.Ε./18.1.93 απόφασης Νομάρχου 

Ημαθίας σχετικά με απόρριψη αιτήσεως για χορήγηση 

άδειας Μεταλλευτικών ερευνών. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1) Την αριθμ. 1826/Π.Ε./18.1.93 απόφασή μας με την 
οποία απορρίφθηκε ως αυτοδικαίως άκυρη η από 
11.12.92 αίτηση (διότι δεν ανεγράφετο σ’ αυτήν η έκταση 
του χώρου) της Ελένης Μαργαρίτη, συζύγου Δημητρίου, 
κατοίκου θεσ/νίκης (οδός Κιμ. Βόγα 60) με την οποία ζη¬ 
τούσε την χορήγηση άδειας μεταλλευτικών ερευνών στην 
περιοχή των χωρίων «Πολλά νερά» και «Άγιος Παύλος» και 
η οποία καταχωρήθηκε στο ειδικό βιβλίο Μεταλλείων με 
αύξοντα αριθμό Β.Ν. 213. 

2) Το με αριθμ. πρωτ. Δ8/Δ/Φ7.19/7818/3.6.93 έγ¬ 
γραφο του Υπουργείου Βιομηχανίας, Ενέργειας και Τε¬ 
χνολογίας, αποφασίζουμε: 

Ανακαλούμε την ως άνω αριθμ. 1826/Π,Ε. 18.1.93 από¬ 
φασή μας, με την οποία απορρίφθηκε ως αυτοδικαίως 
άκυρη η από 11.12.92 αίτηση, επειδή δεν ανεγράφετο σ’ 

αυτήν η έκταση του χώρου, της Ελένης Μαργαρίτη η οποία 
ζητούσε την χορήγηση άδειας Μεταλλευτικών ερευνών 
στην περιοχή των χωρίων «Πολλά νερά» και « Αγιος Παύ¬ 
λος» Νάουσας, διότι το εμβαδόν του αιτούμενου χώρου 
προκύπτει μετά από έλεγχο των αζιμουθιακών συντεταγ¬ 
μένων των σημείων που προσδιορίζουν τον αιτούμενο 
χώρο. Μετά από έλεγχο αρμόδιας υπηρεσίας του Υ.Β.Ε.Τ. 
προκύπτει ότι το εμβαδόν του αιτούμενου χώρου είναι 
9.993 τετραγωνικά χιλιόμετρα και κατά συνέπεια δεν υφί- 
σταται θέμα αυτοδίκαιος ακυρότητας σύμφωνα με τις δια¬ 
τάξεις των άρθρων 21 και 24 του Ν.Δ/τος 210/73. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βέροια, 22 Ιουνίου 1993 
Ο Νομάρχης 

ΚΩΝ. ΕΥΘΥΜΙΟΠΟΥΛΟΣ 
-♦- 

Αριθ. 771 (6) 

Τροποποίηση της αρθ. 503/21.4.93 Αδειας Μεταλλευτι¬ 
κών ερευνών στο Νομό Ημαθίας ως προς τα όριά του. 

Ο ΝΟΜΑΡΧΗΣ ΗΜΑΘΙΑΣ 

Με την 771/22.6.93 απόφαση του Νομάρχη Ημαθίας 
τροποποιήθηκε η με αριθμ. πρωτ. 503/21.4.93 απόφασή 
μας, (ΑΒΜ 206) ως προς τα όρια του Μεταλλευτικού χώ¬ 
ρου στον οποίο θα γίνουν Μεταλλευτικές εργασίες, με την 
οποία χορηγήθηκε άδεια μεταλλευτικών ερευνών, διάρ¬ 
κειας τριών (3) χρόνων, στην ΓΕΝΙΚΗ ΜΕΤΑΛΛΕΥΤΙΚΗ 
ΚΑΙ ΜΕΤΑΛΛΟΥΡΓΙΚΗ Α.Ε. «ΛΑΡΚΟ» σε χώρο που βρί¬ 
σκεται στην Περιφέρεια του Δήμου Νάουσας έκτασης 
7.280 στρέμματα. 

Τα όρια της έκτασης αυτής περιγράφονται ως εξής: 
ΚΟΡΥΦΗ: 

Χ=+5.530 Ψ=- 7.550 
Χ=+8.200 Ψ=-10.550 
Χ=+5.500 Ψ=-12.970 

Περικόπτεται χώρος εμβαδού 1005 στρεμμάτων, 
επειδή δεν είναι ελεύθερος, τα όρια του οποίου περιγρά- 
φονται ως εξής: 

ΚΟΡΥΦΗ: 

Χ=+7196,42 Ψ=- 9422,38 
Χ=+6817,77 ψ=-11788,38 
Χ= +7900.00 Ψ=-10920.0 9 
Χ=+7490,00 Ψ=-10800,00 
Χ=+7500,00 Ψ=- 9800,00 

Οι συντεταγμένες των σημείων αναφέρονται στο κέ¬ 
ντρο φύλλου χάρτου (Κ.Φ.Χ.) ΕΔΕΣΣΑ σε κλίμακα 
1:100.000 1= 40° 45', Μ=-1° 45\ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 22 Ιουνίου 1993 
Ο Νομάρχης 

ΚΩΝ. ΕΥΘΥΜΙΟΠΟΥΛΟΣ 


Αριθ. Α.Π. ΕΣ/3772 (7) 

Σύσταση ίδιου Νομικού Προσώπου στην κοινότητα Κάτω 
Κορακιάνας Ν. Κέρκυρας με την επωνυμία Σχολική 
Επιτροπή Μουσικού Γυμνασίου Κάτω Κορακιάνας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: α) την παραγρ. 8-15 του άρθρου 5 του- 
Ν. 1854/1990. «Για την Ακαδημία Αθηνών και άλλες εκ¬ 
παιδευτικές διατάξεις» και β) του άρθρου 187 του δημοτι¬ 
κού και κοινοτικού κώδικα (Π.Δ. 323/1989). 

2. Την υπ' αριθ. 9/1993 απόφαση του Κοινοτικού Συμ¬ 
βουλίου του Νομού Κερκύρας για σύσταση σχολικής επι¬ 
τροπής, αποφασίζουμε: 

1. Συνιστούμε στην Κοινότητα Κάτω Κορακιάνας του 
Νομού Κερκύρας ίδιο Νομικό Πρόσωπο με την επωνυ¬ 
μία: 

«Σχολική Επιτροπή Μουσικού Γυμνασίου Κοινότητος 
Κάτω Κορακιάνας. 

Η συνιστωμένη με την απόφαση αυτή Σχολική Επιτροπή 
διοικείται από πενταμελές (5) διοικητικό συμβούλιο, απο- 
τελούμενο από: 

α) Τον Πρόεδρο της Κοινότητας ως Πρόεδρο της Σχολι¬ 
κής Επιτροπής. 

β) Τον Διευθυντή του Γυμνασίου, 
γ) Ένα εκπρόσωπο του αντίστοιχου Συλλόγου Γο¬ 
νέων. 

δ) Ένα εκπρόσωπο της μαθητικής Κοινότητας του Μου¬ 
σικού Γυμνασίου, 
ε) Ένα Κοινοτικό Σύμβουλο. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Κάτω Κορα- 
κιάνας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Περιουσία: 

Η περιουσία που τυχόν θα διατεθεί. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

8. Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητος Κάτω 
Κορακιάνας, το ύψος της οποίας δεν μπορεί να προσδιο¬ 
ριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Ιουνίου 1993 
Ο Νομάρχης 

Αθ. ΔΙΑΜΑΝΤΟΠΟΥΛΟΣ 
-*- 

Αριθ. ΕΣ/8431 (8) 

Σύσταση Συνδέσμου Καθαριότητας και Προστασίας του 
Περιβάλλοντος Νήσου Κέρκυρας. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 190 και 194 του Δ.Κ.Κ. 
(Π.Δ. 323/89). 

2. Τις αριθμ. 22-251,11,42, 54, 34,31,34,17,16,41, 
51,28,13,29,28, 24,13,71,35, 27,53,50,35, 26,135, 
31, 34, 24, 52, 22, 42, 53, 13-2 και 64 του έτους 1992 
αποφάσεις των Δήμων Κερκυραίων και θιναλίου και των 
Κοινοτήτων Αγ. Ιωάννη Αλεπούς, Αντιπερνών, Ανω Γα- 
ρούνας, Αφιώνα Βαλανειού, Βασιλατίκων, βιταλάδων, 
Γιαννάδων, Δάφνης Δροσάτου, Ευρωπούλων, Καββαδά- 
δων, Καλαφατιώνων, Καμάρας Καρουσάδων, Κομπιτσίου 
Κουσπάδων, Κυνοπιαστών, Λιαπάδων, Μαγουλάδων, Με¬ 
σαριά Μοραϊτίκων, Νυμφών, Πάγων, Πεντατίου, Περουλα- 
δών, Σγουράδων, Σιδαρίου, Σιναράδων, Σπαρτύλα και 
Χλομού αντίστοιχα περί συστάσεως Συνδέσμου Καθαριό¬ 
τητας και προστασίας του περιβάλλοντος Νήσου Κέρκυ¬ 
ρας, αποφασίζουμε: 

1. Συνιστούμε σοτ Νομό Κέρκυρας Σύνδεσμο με την 
επωνυμία «Σύνδεσμος Καθαριότητας και προστασίας του 
περιβάλλοντος Νήσου Κέρκυρας» στον οποίο μετέχουν οι 
Δήμοι Κερκυραίων και θιναλίου και οι Κοινότητες Αγ. Ιω- 
άννου, Αλεπούς, Ανιπερνών, Ανω Γαρούνας, Αφιώνα, Βα¬ 
λανειού, Βασιλατίκων, Βιταλάδων, Γιαννάδων, Δάφνης, 
Δροσάτου, Ευρωπούλων, Καββαδάδων, Καλαφατιώνων, 
Καμάρας, Καρουσάδων, Κομπιτσίου Κουσπάδων, Κυνο- 
πιαστών, Λιαπάδων, Μαγουλάδων, Μεσαριάς, Μοραϊτί- 
κων,Νυμφών, Πάγων, Πεντατίου Προαυλάδων, Σγουρά¬ 
δων, Σιδαρίου, Σιναράδων, Σπαρτύλα και Χλομού. 

2. Σκοπός του συνδέσμου είναι η διαχείρηση των απορ¬ 
ριμμάτων με κύριο στόχο τη διάθεση και τη προστασία του 
περιβάλλοντος γενικότερα. 

Ειδικότερα: 

α. Η δημιουργία χωματερών και η λειτουργία τους με 
σύγχρονες μεθόδους προκειμένου να ανταποκρίνονται 


στην προστασία του περιβάλλοντος και να αντιμετωπίζε¬ 
ται ο συνεχώς αυξανόμενος όγκος των απορριμμάτων. 

β. Η αξιοποίηση των συγχρόνων τεχνολογιών για τη μεί¬ 
ωση του όγκου των απορριμμάτων (διαλογή - λιπασματο- 
ποίηση). 

γ. Η υλοποίηση προγράμματος διαλλογής στην πηγή, για 
την επανάκτηση πρώτων υλών οι οποίες θα πωλούνται στη 
βιομηχανία. 

δ. Ο καταρτισμός των ακτών με σύγχρονα μηχανικά 
μέσα. 

ε. Η εκπόνηση μελετών και η εφαρμογή πειραματικών 
προγραμμάτων που χρηματοδοτούνται από Εθνικούς και 
Κοινοτικούς πόρους για την προστασία του περιβάλλοντος 
γενικότερα. 

στ. Η συνεργασία με άλλους φορείς (Εθνικούς και Κοι¬ 
νοτικούς, δημοσίους ή ιδιωτικούς) για τη μελέτη και εφαρ¬ 
μογή προγραμμάτων των προστασίας του περιβάλλο¬ 
ντος. 

3. Έδρα του Συνδέσμου είναι η Πόλη της Κέρκυρας. 

4. Η χρονική διάρκεια του Συνδέσμου είναι αόριστη. 

5. Πόροι του Συνδέσμου είναι: 

α. Η ετήσια εισφορά κάθε Δήμου - Κοινότητας, μέλους 
του Συνδέσμου ίση με το 2% επί των πραγματοποιηθέ- 
ντων τακτικών εσόδων κατά το προηγούμενο έτος. 

β. Πρόσοδοι από την περιουσία του Συνδέσμου. 

γ. Πρόσοδοι από φάρους, τέλη και δικαιώματα που επι¬ 
βάλλονται υπέρ του Συνδέσμου. 

δ. Δωρεές, επιχορηγήσεις και εισφορές από το δημόσιο 
ή άλλους φορείς του δημοσίου το μομέα ή άλλα νομικά ή 
φυσικά πρόσωπα. 

ε. Επιχορηγήσεις από φορείς του δημοσίου τομέα για 
την εκτέλεση έργων, την κάλυψη δαπανών τους και την 
πληρωμή αποδοχών του προσωπικού τους. 

στ. Από την ένταξη προγραμμάτων του Συνδέσμου σε 
προγράμματα της Ε.Ο.Κ. 

Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των ΟΤΑ που μετέ¬ 
χουν στον Σύνδεσμο Καθαριότητας και Προστασίας Περι¬ 
βάλλοντος Νήσου Κέρκυρας, το ύψος της οποίας ανέρχε¬ 
ται στο ποσό των 35.513.0121 δρχ. για το τρέχον έτος. 

Η ανωτέρω δαπάνη δεν έχει προβλεφθεί στους καταρτι- 
σθέντες ε.ε. προϋπολογισμούς των ΟΤΑ που μετέχουν 
στο Σύνδεσμο, θα καλυφθεί με τροποποίηση των προϋπο¬ 
λογισμών αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 22 Ιουνίου 1993 
Ο Νομάρχης 

Αθ. ΔΙΑΜΑΝΤΟΠΟΥΛΟΣ 
-♦- 

Αριθ. ΕΣ 11701 (9) 

Τροποποίηση της συστατικής πράξης του Δημοτικού Εκ¬ 
παιδευτικού Οργανισμού Βόλου (Δ.Ε.Ο.Β.). 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 260 του Π.Δ/τος 323/1989 
(Δημοτικός και Κοινοτικός Κώδικας). 

2. Τις διατάξεις του Π.Δ/τος 250/1989 (Μεταβίβαση 
αρμοδιοτήτων στο Νομάρχη). 

3. Την απόφασή μας 24063/19.11.1991 «Σύσταση στο 
Δήμο Βόλου δημοτικής επιχείρησης με την επωνυμία Δη¬ 
μοτικός Εκπαιδευτικός Οργανισμός Βόλου» (ΦΕΚ 966/ 
1991 Β'). 

4. Την απόφαση του δημοτικού συμβουλίου Βόλου 187/ 
1993, περί τροποποιήσεως του σκοπού της επιχείρησης 
και περιορισμού αυτού στο έργο της επαγγελματικής εκ¬ 
παίδευσης και κατάρτισης. 

5. Το γεγονός ότι η μέχρι σήμερα αναπτυχθείσα δρα¬ 
στηριότητα του Δ.Ε.Ο.Θ. αφορούσε στον τομέα της Επαγ¬ 
γελματικής Κατάρτισης, αποφασίζουμε: 

Η παρ. Α της 24063/19.11.1991 απόφασής μας «Σύ¬ 
σταση στο Δήμο Βόλου Δημοτικής Επιχείρησης με την 
επωνυμία Δημοτικός Εκπαιδευτικός Οργανισμός Βόλου» 
συντομογραφικά Δ.Ε.Ο.Β. (ΦΕΚ 966/1991 Β'), που 
αφορά στους σκοπούς της Επιχείρησης, αντικαθίσταται 
ως εξής: 

Αποκλειστικός σκοπός της επιχείρησης είναι το έργο 
της επαγγελματικής εκπαίδευσης και κατάρτισης, σύμ¬ 
φωνα με το Ν.2009/92 και το Ν. 1566/85. 

Από την απόφαση αυτή δεν προκαλείται δαπάνη εις βά¬ 
ρος του προϋπολογισμό του Δήμου Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Ιουνίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 


Τροποποιήσεις διατάξεων του Υπηρεσιακού Οργανισμού 
Ο.Τ.Ε. 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ 
ΑΝΩΝΥΜΟΣ ΕΤΑΙΡΕΙΑ 

Το Διοικητικό Συμβούλιο της εταιρείας με την επωνυμία 
«ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ 
Α.Ε.», που εδρεύει στην Αθήνα, στη 2327/22.6.1993 
(θέμα 7 και 8) συνεδρίασή του αποφάσισε, σύμφωνα με το 
άρθρο 7, παρ. 2δ του Π.Δ. 58/85, που αναφέρεται στη 
δομή, ρόλο και τρόπο διοίκησης και λειτουργίας της Κοι¬ 
νωνικοποιημένης Επιχείρησης «Οργανισμός Τηλεπικοινω¬ 
νιών της Ελλάδος (ΟΤΕ) Α.Ε.», τις κατωτέρω τροποποιή¬ 
σεις του κωδικοποιημένου Υπηρεσιακού Οργανισμού 
ΟΤΕ, που έχει δημοσιευθεί - σύμφωνα με το Ν.Δ. 165 21 / 
24.9.73 άρθρο 24 πργ. γ.γ, που αφορά στη δημοσίευση 
των πόσης φύσεως κανονισμών του ΟΤΕ - στο 356/ 
27.2.1985 ΦΕΚ (Τεύχος Ανωνύμων Εταιρειών και Εται¬ 
ρειών Περιωρισμένης Ευθύνης), όπως έχει στο μεταξύ 
διαμορφωθεί με νεότερες τροποποιητικές αποφάσεις του 
δίου Συμβουλίου και οι οποίες μετά τη 2309/23.3.93 
(Θ.34 συνεδρίασή του δημοσιεύονται στο τεύχος Β, σύμ¬ 
φωνα με τη 203/5.4.93 γνωμοδότηση του Νομικού Συμ¬ 
βουλίου του Κράτους. 

1. Στο άρθρο 12 (Δ/νση Διεθνών Σχέσεων) στην παρά¬ 
γραφο β (Υποδ/νση Διεθνών Τηλεπικοινωνιακών Οργανι¬ 
σμών) επέρχονται οι εξής τροποποιήσεις: 

α. Στο έργο της Υποδ/νσης προστίθενται υποπαράγρα- 
φοι (10) έως και (14) ως εξής: 


(10) Η ίδρηση, μέσα στα πλαίσια του ΟΤΕ, Οργάνων 
(Επιτροπών, Ομάδων Εργασίας, κ.λ.π.) υπευθύνων για τη 
μελέτη τηλεπικοινωνιακών θεμάτων που καλύπτουν τους 
τομείς τυποποίησης, πιστοποίησης και ποιότητας, καθώς 
επίσης η παρακολούθηση των εργασιών τους και ο συντο¬ 
νισμός της λειτουργίας τους. 

(11) Η εξασφάλιση της αναγκαίας συνεργασίας με τους 
αρμόδιους Φορείας του Εσωτερικού (Υπουργείο, ΕΛΟΤ, 
κ.λ.π.) και του Εξωτερικού ((ΕΤ5Ι, ΕΟΙΤΟ, κ.λ.π.) για θέ¬ 
ματα τυποποίησης, πιστοποίησης και ποιότητας. 

(12) Ο συντονισμός της ελληνικής τηλεπ/κής τυποποίη¬ 
σης (λειτουργία της Τεχνικής Επιτροπής «Τηλεπικοινω¬ 
νίες» και των Ομάδων Εργασίας της). 

(13) Η παρακολούθηση της Ευρωπίκής πολιτικής για την 
τυποποίηση, πιστοποίηση και ποιότητα στον τομέα των 
τηλεπικοινωνιών, η συμμετοχή στις εργασίες των σχετι¬ 
κών Ευρωπαϊκών Οργάνων (30ΘΙΤ8, ΑΟΤΕ, ΕΟΙΤΟ 
κ.λ.π.), η πληροφόρηση του ΟΤΕ και ο συντονισμός εργα¬ 
σιών για την εφαρμογή των σχετικών Οδηγιών της ΕΟΚ. 

(14) Η οργάνωση και λειτουργία αρχείου Προτύπων και 
σχετικών τεχνικών κανονισμών και η διενέργεια παραγγε¬ 
λιών προτύπων για τις ανάγκες όλων των Υπηρ. Λειτουρ¬ 
γιών». 

β, Η μη αριθμημένη υποπαράγραφος, όπου αναφέρεται 
ο αριθμός των υπαγόμενων στελεχών διαμορφώνεται ως 
εξής: 

«Στην Υποδιεύθυνση αυτή υπάγονται ως στελέχη: - 2 
ΤΟΜ/Τ/ΤΛ/Α και 1 ΤΟΜ-Δ. 

2. Στο άρθρο 13 (Δ/νση Κέντρων) επέρχονται οι εξής 
τροποποιήσεις: 

α. Στο έργο της Δ/νσης προστίθεται: 

«Επί πλέον ο χειρισμός θεμάτων λογισμικού εγκ/σεων 
καθώς και η έρευνα και η ανάπτυξη πρωτοτύπων διατά¬ 
ξεων και συσκευών». 

β. Στην παράγραφο 1 (Υποδ/νση Μελετών Κέντρων) 
επέρχονται οι εξής τροποποιήσεις: 

(1) Στο έργο της Υποδ/νσης προστίθεται στο τέλος: 
«Επιπλέον η έρευνα και ανάπτυξη πρωτοτύπτων διατά¬ 
ξεων και συσκευών». 

(2) Στις Υπαγόμενες Υπηρεσ. Λειτουργίες η υποπαρά¬ 
γραφος 3 διαμορφώνεται ως εξής: 

«ε. Υπηρεσία Ερευνών και Ανάπτυξης Πρωτοτύπων Συ¬ 
στημάτων - ΑΟΜ». 

Η υποπαράγραφος ε (Υπηρεσία Οικονομικών θεμάτων) 
αριθμείται σαν στ. 

(3) Προστίθεται υποπαράγραφος ε ως εξής: 

«ε. Υπηρεσία Ερευνών και Ανάπτυξης Πρωτοτύπων Συ¬ 
στημάτων - ΑΟΜ. 

Έργο της Υπηρεσίας Ερευνών και Ανάπτυξης Πρωτοτύ¬ 
πων Συστημάτων είναι η ανάπτυξη πρωτοτύπων διατάξεων 
και συσκευών για την κάλυψη ειδικών απαιτήσεων ή διαπι¬ 
στωμένων από τη Διοίκηση γενικότερων αναγκών του Ορ¬ 
γανισμού και συγκεκριμένα: 

(1) Η μελέτη, η σχεδίαση, η εκπόνηση των τεχνικών 
προδιαγραφών και η φροντίδα για την τυποποίηση των 
πρωτοτύπων διατάξεων ή συσκευών. 

(2) Η προμήθεια και η λειτουργική χρήση συστημάτων 
ανάπτυξης, συστημάτων σχεδίασης και συστημάτων κατα¬ 
σκευής με την βοήθεια ηλεκτρονικών υπολογιστών (ΜΙΟ- 

ΒΟΟΟΜΡυΤΕΒ ΡΕνΕΙ-ΟΡΜΕΝΤ 3Υ5ΤΕΜ, ΟΟΜΡίΙΤΕΒ 
ΑΙϋΕϋ ΟΕ3ΙΟΝ - Ο.ΑΌ., ΟΟΜΡΙΙΤΕΒ ΑΙϋΕϋ ΕΝΟΙΝΕΕ- 
ΒΙΝΘ - Ο.Α.Ε. κ.λ.π.). 

(3) Η φορντίδα για την προμήθεια εξαρτημάτων, εργα¬ 
λείων, οργάνων, κλ. για τη δημιουργία της κατάλληλης 
υποδομής για την κατασκευή πρωτοτύπων συστημάτων. 

(4) Η κατασκευή εργαστηριακών πρωτοτύπων συστημά¬ 
των η σχεδίαση, η κατασκευή και η δοκιμή σε πραγματικές 
συνθήκες, βιομηχανικών πρωτοτύπων, συστημάτων και η 
φροντίδα για την τυποποίηση των παραπάνω κατα¬ 
σκευών. 

(5) Η ανάπτυξη μεθόδων παραγωγής και ελέγχου των 
παραγόμενων συστημάτων και η εφαρμογή των διεθνών 
προτύπων, συστάσεων και κανονισμών στην παραγωγική 
δραστηριότητα. 

(6) Η φροντίδα για την προμήθεια εξαρτημάτων εργα¬ 
λείων, οργάνων κ.λ. για τη δημιουργία της παραγωγικής 
υποδομής και για την παραγωγή. 

(7) Η παραγωγή μικρού αριθμού αντιτύπων, με βάση τις 
προδιαγραφές κατασκευής του βιομηχανικού πρωτοτύ¬ 
που συστήματος. 

(8) Η δοκιμή και ο ποιοτικός έλεγχος των παραγόμενων 
αντιτύπων στο εργαστήριο. 

(9) Η εγκατάσταση και λειτουργία πειραματικών ζεύ¬ 
ξεων. 

(10) Η ανάπτυξη ερευνητικής δραστηριότητας με στόχο 
την απόκτηση τεχνογνωσίας αυτόνομα, ή σε συνεργασία 
με τα Ανώτατα Εκπαιδευτικά Ιδρύματα, μέσω των αρμο¬ 
δίων Υπηρεσ. Λειτουργιών, ή σε συνεργασία με άλλους 
ερευνητικούς φορείς ή τηλεπικοινωνιακές βιομηχανίες. 

Η εκπόνηση κοινών μελετών σε προγράμματα σε ελλη¬ 
νικά ή διεθνή πλαίσια (προγράμματα ΕΟΚ, ΙΤΙΙ κ.λπ). 

(11) Η μελέτη μέτρων προστασίας του περιβάλλοντος 
σε ότι αφορά στις εγκαταστάσεις του Οργανισμού». 

γ. Στην παράγραφο 2 (Υποδ/νση Κατασκευών Κέ¬ 
ντρων), επέρχονται οι εξής τροποποιήσεις: 

(1) Στο έργο της Υποδ/νσης προστίθεται στο τέλος: 

«Επιπλέον ο χειρισμός θεμάτων λογισμικού εγκαταστά¬ 
σεων». 

(2) Στις Υπαγόμενες Υπηρεσ. Λειτουργίες η υποπαρά- 
γραφος ε διαμορφώνεται ως εξής: 

«ε. Υπηρεσία Λογισμικού Εγκαταστάσεων - ΑΟΜ». 

Οι υποπαγράφραφοι ε (Υποτομέας Σχεδιαστηρίου) και 
στ. (Υπηρεσία Οικονομικών θεμάτων) αριθμούνται στ και ζ 
αντίστοιχα. 

(3) Προστίθεται υποπαράγραφος ε ως εξής: 


«ε. Υπηρεσία Λογισμικού Εγκαταστάσεων - ΑΟΜ. 

Έργο της Υπηρεσίας Λογισμικού Εγκαταστάσεων είναι 
η αντιμετώπιση θεμάτων λογισμικού (80ΡΤ \Λ/ΑΒΕ) σε ότι 
αφορά τις τηλεπικοινωνιακές εγκαταστάσεις, εκτός από 
τις εγκαταστάσεις του δικτύου τηλεπληροφορικής. Ειδι¬ 
κότερα: 

(1) 1-1 διαχείριση θεμάτων λογισμικού των εγκ/σεων και η 
υποστήριξη της λειτουργίας και της συντήρησης αυτού 
(εξασφάλιση υλικοτεχνικής υποδομής, πακέτων υποστή¬ 
ριξης κ.λπ). 

(2) Η προώθηση συμβάσεων συνεργασίας με τους κατα¬ 
σκευαστές οίκους που θα αφορούν τη μεταφορά τεχνολο¬ 
γίας και τεχνογνωσίας σε θέματα λογισμικού. 

(3) Η φροντίδα εκπαίδευσης προσωπικού σε εξειδικευ- 
μένα προγράμματα, σε συνεργασία με τη Δ/νση Εκπαί¬ 
δευσης». 

3. Στο άρθρο 37α (Συγκρότημα Ειδικών Εργαστηρίων), 
παράγραφο β (Τομέας Εργαστηρίων Δοκιμών Τερματικού 
Εξοπλισμού) προστίθεται υποπαράγραφος (12) ως 
εξής: 

«(12) Η χορήγηση εγκρίσεων τύπου για τηλεπικοινω¬ 
νιακό τερματικό εξοπλισμό που θα συνδεθεί για πρώτη 
φορά στα τηλεπ/κά δίκτυα του ΟΤΕ, σύμφωνα με το Νόμο 
2075/92 (άρθρο 27)». 

4. Στο άρθρο 55 (Αδιαβάθμητες Οργανωτικές Μονά¬ 
δες) επέρχονται οι εξής τροποποιήσεις: 

α. Η παράγραφος 2 (Κέντρο Τηλεπικοινωνιακής Ανά¬ 
πτυξης) διαγράφεται εξ ολοκλήρου και οι υπόλοιπες 3-27 
αριθμούνται 2-26. 

β. Προστίθενται παράγραφοι 27 και 28 ως εξής: 

«27. ΥΠΗΡΕΣΙΑ ΛΟΓΙΣΜΙΚΟΥ ΕΓΚΑΤΑΣΤΑΣΕΩΝ 

Η Υπηρ. αυτή Λειτουργία υπάγεται στην Υποδ/νση Κα¬ 
τασκευών Κέντρων όπου και περιγράφεται το έργο της. 

28. ΥΠΗΡΕΣΙΑ ΕΡΕΥΝΩΝ ΚΑΙ ΑΝΑΠΤΥΞΗΣ ΠΡΩΤΟ¬ 
ΤΥΠΩΝ ΣΥΣΤΗΜΑΤΩΝ. 

Η Υπηρ. αυτή Λειτουργία υπάγεται στην Υποδ/νση Με¬ 
λετών Κέντρων όπου και περιγράφεται το έργο της». 

Οι παραπάνω τροποποιήσεις δε δημιουργούν πρόσθετο 
κόστος στον Οργανισμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 1 Ιουλίου 1993 

Ο Πρόεδρος του Δ.Σ. 

ΝΙΚΟΛΑΟΣ ΘΕΜΕΛΗΣ 




* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25 761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ. 52.48.32 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 1 6 δρχ. 1 50, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε ψύλλου (8σέλιδου ή μέρους αυτού) αυξάνεται κατά 50 δρχ. 



ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 












